شه‌فه‌ق نيوز/ بڕيارده‌ر تايبه‌ت نه‌ته‌وه‌يل يه‌كگرتگ ئه‌را مافه‌يل ئاده‌ميزاد له‌ ميانمار،  ئاشكراێ ئه‌وه‌ كرد ك ئاكام قوربانى كاره‌يل تون وتيژى له‌ ولايه‌ت راخين له‌ 2 هه‌زار زياتر بويه‌، ك يه‌يش وه‌و مانا دوجار فيشتر له‌و شماره‌ێ ك حكومه‌ت بڵاوى كرد.
يانغى لى وت: شايه‌ت نزيكه‌ێ 2 هه‌زار كه‌س گيان له‌ده‌سدانه‌ و شايه‌ت كوشياگه‌يليش له‌ هه‌دوگلا بوينه‌، وه‌لێ كوشياگه‌يل روهينغا فيشتر بوينه‌.
جى باسه‌، چه‌كداره‌يل له‌ روهينغا له‌ رووژ 25 ئاب په‌لامار ده‌يان بنگه‌ێ پۆليس و سوپا دانه‌ و جه‌نگ سه‌خت له‌لى كه‌فته‌سه‌وه‌و بويه‌سه‌ هووكار كووچكردن نزيكه‌ێ 146 هه‌زار كه‌س ئه‌را به‌نگلاديش.
